== Drabet ==
"[[Bent Faurschou Hviid|Flammen]]" fortalte i sommeren 1944 en anden modstandsmand [[Frode Jakobsen]], at han havde fået ordre til at dræbe en svensk dame, Jane Horney Granberg, og spurgte, hvad Jakobsen mente om det. Ifølge Jakobsen svarede han, at han aldrig havde hørt om hende, og derfor ikke havde nogen formening om "drabets berettigelse eller nødvendighed". Flammen forsøgte forgæves at likvidere Horney, da hun i juli besøgte København, og i august rejste han til Stockholm i håb om at komme på skudhold. Ifølge Jakobsen var det englænderne, der via SOE havde givet ordre til drabet, men i Sverige fortalte Flammen, at ordren kom fra Danmark. SOE's ledelse i Stockholm afholdt da også "Flammen" fra at udføre drabet, og en uge senere vendte han tilbage til Danmark.<ref>Peter Øvig Knudsen: ''Efter drabet'' (s. 228-9), forlaget Press, Oslo 2003, {{ISBN|82-7547-119-2}}</ref>
Historie Død Kriminalitet